Heilongjiang

Heilongjiang (黑龙江省 txinera sinplifikatuz), Sahaliyan ula (25px mantxurieraz), Txinako Herri Errepublikako probintzia baten izena da. Probintziak 460.000 kilometro koadroko azalera dauka eta 2004ko erroldaren arabera 38.170.000 biztanle bizi ziren bertan.

 Inguru naturala eta kokapena 
Amur ibaiak, Txinako Herri Errepublika eta Errusia arteko muga zehazten du Heilongjiangeko probintziaren iparraldean, herrialdeko punturik iparrekoena probintzia honetan dago Mohe Konderrian Amur ibaiaren ertzean. Txinan ekialderago dagoen puntua ere probintzia honetan dago, Amur eta Ussuri ibaiek bat egiten duten tokian. Mugakideak honakoak dira: Iparraldean Errusia, mendebaldean Barne Mongolia probintzia, ekialdean itsasoa, eta hegoaldean Jilin probintzia.

Heilongjiang probintziak topografia aldakorra dauka. Probintzia gehienean altuera ertaineko mendizerrak daude, Khingan Handia, Khingan Txikia, Zhangguangcai mendiak, Laoye mendiak eta Wanda mendiak. Probintziako mendirik altuena Datudingzi mendia da, itsasoaren mailatik 1.690 metrora eta Jilin probintziako mugan kokatua. Khingan Handia mendizerran, Txinako basorik handienetakoa dago.

Probintziaren barrualdea, nahiko laua da eta bertan Muling, Naoli, Songhua, Nen, eta Mudan ibaiak hedatzen dira, guztiak Amurren ibaiadarrak dira. Iparraldean Xingjkai lakua dago, Errusiako mugaren ondoan.

 Klima 
Heilongjiango klima azpi-artikoa da, neguak luzeak eta oso hotzak dira, urtarrileko tenperatura -31 eta -15 gradu artekoa da eta udak laburrak eta freskoak izaten dira, uztaileko tenperaturak 18 eta 23 gradu artekoak izaten dira. Prezipitazioak urriak dira urte osoan zehar eta uda garaian ematen dira batez ere (500 eta 600mm baino ez).

Izozte egunak, tenperatura 0 gradutik behera jaisten diren egunak, ohikoak izaten dira udazkenaren hasieratik udaberrira arte.

 Banaketa administratiboa 
 Mapa # Izena Txinera sinplifikatuz Pinyineraz Mota450px1Harbin哈尔滨市Hā'ěrbīn ShìPrefektura mailako hiria2Daqing大庆市Dàqìng ShìPrefektura mailako hiria3Hegang鹤岗市Hègǎng ShìPrefektura mailako hiria4Heihe黑河市Hēihé ShìPrefektura mailako hiria5Jiamusi佳木斯市Jiāmùsī ShìPrefektura mailako hiria6Jixi鸡西市Jīxī ShìPrefektura mailako hiria7Mudanjiang牡丹江市Mǔdānjiāng ShìPrefektura mailako hiria8Qiqihar齐齐哈尔市Qíqíhā'ěr ShìPrefektura mailako hiria9Qitaihe七台河市Qītáihé ShìPrefektura mailako hiria10Shuangyashan双鸭山市Shuāngyāshān ShìPrefektura mailako hiria11Suihua绥化市Suíhuà ShìPrefektura mailako hiria12Yichun伊春市Yīchūn ShìPrefektura mailako hiria13Daxing'anling大兴安岭地区Dàxīng'ānlǐng DìqūPrefektura

 Politika 
Heilongjiang probintziako gobernadorea 	Li Zhanshu (栗战书) da. Txinako Alderdi Komunistak probintzian duen ordezkaria Ji Bingxuan (吉炳轩) da.

 Garraioa 
 Aireportuak 
 Kokapen Hiria NAZE NAGE Aireportuaren izena HEILONGJIANG Harbin ZYHB HRB Harbin Taiping Nazioarteko Aireportua Heihe ZYHE HEK Heihe Aireportua Jiamusi ZYJM JMU Jiamusi Aireportua Mudanjiang ZYMD MDG Mudanjiang Aireportua Qiqihar ZYQQ NDG Qiqihar Aireportua

 Kanpo estekak 

  Heilongjiangeko gobernuaren webgunea.

Kategoria:Txinako probintziak
Kategoria:Heilongjiang